ĮVYKDYTOS IŠANKSTINĖS (RINKOS) KONSULTACIJOS REZULTATAS
DĖL TROLEIBUSŲ SROVĖS IMTUVŲ KONTAKTINIŲ ĮDĖKLŲ PIRKIMO

Uždaroji akcinė bendrovė „Kauno autobusai“ (juridinio asmens kodas 133154754), Raudondvario pl. 105, LT-47185 Kaunas (toliau – Bendrovė arba Perkantysis subjektas), ketina įsigyti troleibusų srovės imtuvų kontaktinius įdėklus.
Perkantysis subjektas įvykdė išankstinę (rinkos) konsultaciją, kuri buvo paskelbta 2025 m. rugsėjo mėn. 16 d. Centrinėje viešųjų pirkimų informacinėje sistemoje, siekiant iki pirkimo pradžios informuoti rinkos dalyvius bei kitus suinteresuotus asmenis apie būsimą Prekių pirkimą ir, siekiant užtikrinti sklandų pirkimą, sudaryti sąlygas rinkos dalyviams ir kitiems suinteresuotiems asmenims (toliau – tiekėjai) pateikti pastabas ir pasiūlymus dėl būsimo pirkimo objekto iki pirkimo pradžios.
Išankstinės (rinkos) konsultacijos metu gauti tiekėjų pasiūlymai, pastabos bei klausimai:

Tiekėjo A atsiliepimas:
	Eil. Nr.
	Klausimas
	Dalyvio nuomonė

	1.
	Ar teiktumėte pasiūlymą dėl šio pirkimo objekto? Jeigu ne, prašome nurodyti priežastį kodėl.
	Tiektume pasiūlymą.

	2.
	Ar techninės specifikacijos projekte nurodytas pirkimo objektas yra aiškus? Jei ne, prašome nurodyti, kas neaišku ir ką turėtumėme patikslinti. 
	Specifikacijos projekte nurodytas pirkimo objektas yra aiškus.
Ar prekių pristatymas gali būti labiau suderintas su Europos gamintojų siūlomais naujų prekių gamybos terminais, kurie yra tarp 90 ir 120 dienų, po užsakymo pateikimo?
Ar galėtų Tiekėjas užsakytas Prekes Perkančiajam subjektui  pristatyti ir perduoti:
1-pristatymas: I tipo nemažiau kaip 2000 vnt., II tipo nemažiau kaip 2000 vnt. – 30 kalendorinių dienų;
2-pristatymas I tipo nemažiau kaip 2500 vnt. II tipo nemažiau kaip 2000 vnt. – 90 kalendorinių dienų;
3-pristatymas I tipo nemažiau kaip 4000 vnt. – 90 kalendorinių dienų;
4- pristatymas I tipo nemažiau 4000 vnt. – 120 kalendorinių dienų;
5- pristatymas I tipo 2900 vnt. – 120 kalendorinių dienų.

	3.
	Ar turite pastabų, siūlymų dėl techninės specifikacijos projekto sąlygų? Jeigu taip, prašome nurodyti punktus ir pastabas, siūlymus.
	Ar yra svarbus prekių pagaminimo laikas (gamybos metai), jeigu prekės naujos, kokybiškos, atitinka joms keliamus techninius reikalavimus ir sertifikuotos pagal  ISO 9001 standartą bei pagamintos pagal IEC 60413 standartą ?
Pvz.: Prekės pagamintos ne seniau kaip prieš 24 mėn. iki perdavimo Pirkėjui datos?
Pvz.: Prekės pagamintos ne seniau kaip prieš 12 mėn. iki perdavimo Pirkėjui datos?
Ar pirkimo objektas gali būti išskaidytas į 2 atskiras pirkimo objekto dalis: Pirma Pirkimo objekto dalis  –  I tipas: 15400 vnt., Antra  Pirkimo objekto dalis  II tipas 4000 vnt. ?
Ar tiekėjas galėtų pateikti pasiūlymą vienai,  ar visoms Pirkimo objekto dalims, su sąlyga, kad pasiūlymą privalės pateikti visam atitinkamos Pirkimo objekto dalies kiekiui/apimčiai?
Ar gali būti laimėtojas nustatytas kiekvienai Pirkimo objekto daliai atskirai ir dėl kiekvienos Pirkimo objekto dalies bus numatoma sudaryti atskirą Sutartį, bet jei keliose Pirkimo objekto dalyse laimėtoju bus nustatytas tas pats tiekėjas, Pirkėjas pasilieka teisę su juo sudaryti vieną Sutartį?


	4. 
	Kokį, Jūsų manymu, preliminarų biudžetą turėtumėme numatyti šiam planuojamam pirkimui?
	Ar yra užtikrintas tinkamas pasiūlymų kainos vertinimas, kai tiekėjo siūloma prekių kaina  neįprastai maža, t. y. 30 proc. ir daugiau mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų  rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį?

	5. 
	Kuriuos aplinkos apsaugos kriterijus, iš nurodytų Lietuvos Respublikos aplinkos ministro 2022-12-13 įsakymu Nr. D1-401 patvirtintame „Aplinkos apsaugos kriterijų taikymo, vykdant žaliuosius pirkimus, tvarkos apraše“ (žr. https://www.e-tar.lt/portal/legalAct.html?documentId=41e131d07ada11edbc04912defe897d1), atitinka Jūsų įmonė  ir/arba Jūsų įmonės siūloma prekė, kokius aplinkos apsaugos kriterijų (žaliojo pirkimo reikalavimų) atitiktį patvirtinančius dokumentus galėtumėte pateikti pirkimo metu ?
	Jeigu pirkimas vykdomas vadovaujantis Lietuvos Respublikos aplinkos ministro 2022-12-13 įsakymu Nr. D1-401 patvirtintame „Aplinkos apsaugos kriterijų taikymo, vykdant žaliuosius pirkimus, tvarkos apraše“ ir 2011 m. birželio 28 d. Lietuvos Respublikos aplinkos ministro įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija)  4.4.4. punktu
Perkama prekė nėra įtraukta į Produktų sąrašą, tačiau UAB „Kauno autobusai“ gali savarankiškai nustatyti aplinkos apsaugos kriterijus, kurie yra susiję su pirkimo objektu, taikydama šį aplinkosauginį principą: tekėjas privalo prekes atvežti pirkėjui ne kelių eismo piko valandomis, pirmadieniais − penktadieniais 9.30-12.00 val., 12.45-14.00 val. ir trumpiausiais galimais maršrutais.



Perkantysis subjektas teikia savo pastebėjimus į gautą tiekėjo atsiliepimą dėl  išankstinės rinkos konsultacijos:
2. Atsakydamas į tiekėjo paklausimą, Perkantysis subjektas nurodo, kad techninėje specifikacijoje nustatyti pristatymo terminai yra būtini užtikrinti nenutrūkstamą troleibusų parko darbą, todėl nebus derinami prie atskirų tiekėjų gamybos planų. 
Perkantysis subjektas laiko, jog techninėje specifikacijoje nustatė tikslingus ir pagrįstus, Perkančiojo subjekto poreikius atitinkančius, reikalavimus įsigyjamai prekei, siekdamas užtikrinti Viešųjų pirkimų įstatymo 29 straipsnio 1 dalyje įtvirtintų skaidrumo ir lygiateisiškumo principų laikymąsi, sudaryti vienodas sąlygas visiems Tiekėjams siūlyti prekes nepažeidžiant PĮ nuostatų ir sprendžia nekeisti pirkimo Techninės specifikacijos sąlygų.
3. Atsakydamas į tiekėjo paklausimą, Perkantysis subjektas nurodo, kad prekių pagaminimo laikas yra pagrindinis reikalavimas, kad prekės turi būti naujos, privalo atitikti techninius parametrus bei sertifikavimus pagal ISO 9001 ir IEC 60413. Papildomų nuostatų dėl gamybos metų nebus nustatoma.
Perkantysis subjektas pažymi, kad prekės yra dviejų tipų. II tipas bus naudojamas žiemos metu ir bus atliekamas ekonominis palyginimas tarp I ir II tipo prekių žiemos metu. Tokiu atveju, kad palyginimas būtų tikslesnis I ir II tipo prekės turėtų būti vieno gamintojo. Todėl pirkimo objektas nebus skaidomas į dalis. Pasiūlymas privalės būti teikiamas visam techninėje specifikacijoje nurodytam kiekiui ir pristatymo terminams.
4. Atsakydamas į tiekėjo paklausimą, Perkantysis subjektas paaiškina, pasiūlymai bus vertinami vadovaujantis Viešųjų pirkimų įstatymo nuostatomis. Papildomų vertinimo kriterijų nenumatoma.


